Na temelju članka 58. Statuta Grada Pleternice („Službeno glasilo Grada Pleternice“ broj: 01/21) gradonačelnica Grada Pleternice raspisuje

1. ***Izmjena i dopuna***

**JAVNI POZIV**

***(izmjene označene crvenom bojom)***

**za dodjelu bespovratne potpore subvencioniranog korištenja poslovnog prostora**

**E – inkubatora u Pleternici - lokacija Pleternica, Ivana Šveara 2**

1. **Predmet javnog poziva**

Predmet javnog poziva je davanje na korištenje poslovnog prostora (ureda) kako slijedi:

|  |  |  |  |  |  |
| --- | --- | --- | --- | --- | --- |
| **Oznaka prostora** | **Površina** | **Namjena** | **Etaža** | **Cijena po m2 (EUR)** | **Ukupna početna mjesečna cijena korištenja (EUR)** |
| 5 | 12,41 | ICT | kat | 3,98 | 49,41 |
| 8 | 17,60 | ICT | kat | 3,98 | 70,08 |

Za navedeni poslovni prostor osim pojedinačnih ponuda za svaki poslovni prostor, ponuditelj može dostaviti jednu ponudu sa jedinstvenom visinom zakupnine za sve poslovne prostore za koje se natječe.

Poslovni prostori namijenjeni su obavljanju ICT i ostalih srodnih uslužnih djelatnosti.

Uredski prostor opremljen je uredskim namještajem.

1. **Kriteriji**

Kandidat za prijem u prostor E – inkubatora u Pleternici treba zadovoljiti sljedeće uvjete:

* Imati status poduzetnika početnika
* Imati sjedište na području Grada Pleternice
* Biti registriran za obavljanje jedne ili više djelatnosti iz sljedećih područja:
  + ICT-a
  + multimedija, digitalna grafika, elektrotehnika ili elektroničko poslovanje
  + ostale slične uslužne djelatnosti
* Imati podmirene obveze prema državi
* Imati podmirene obveze prema Gradu Pleternica
* Imati podmirene obveze prema zaposlenicima
* Ispunjavati propise o potporama male vrijednosti

Poduzetnik početnik je poduzetnik koji u vrijeme podnošenja ponude za korištenje poslovnog prostora nije upisan u odgovarajući upisnik dulje od 3 godine ili onaj koji otvara novu djelatnost unutar postojeće tvrtke.

Pravo sudjelovanja na natječaju nemaju ponuditelji koji po bilo kom osnovu, zaključno sa danom prijave na natječaj, imaju dospjelu nepodmirenu obvezu prema Gradu Pleternici.

1. **Na javni poziv ne mogu se javiti poduzetnici:**

* Poduzetnici u teškoćama
* Prijavitelji nad kojima je otvoren stečajni postupak ili postupak likvidacije
* Podnositelji koji imaju blokiran poslovni račun

1. **Rok korištenja**

Opremljeni poslovni prostori iz točke I. ovog poziva dodjeljuju se na vrijeme od 3 godine.

1. **Vrijednost potpore**

Poduzetnik početnik ostvaruje pravo na povlaštenu zakupninu:

|  |  |  |
| --- | --- | --- |
| **Razdoblje zakupa** | **Iznos zakupnine** | |
| **Zakup poslovnog prostora** | **Administrativni troškovi** |
| 1. godina | Ne plaća se | 100 % |
| 2. godina | 25 % zakupnine | 100 % |
| 3. godina | 50 % zakupnine | 100 % |
| 4. godina i dalje | 100 % zakupnine | 100 % |

Zakupnina se plaća mjesečno, po ispostavljenom računu ~~uvećanom za PDV~~. Korištenje zajedničkih prostorija (čajna kuhinja, konferencijska dvorana prema najavi i dr.) te usluge (pristup Internetu, nadzor nad ulazom u objekt, briga o sigurnosti prostora) uključeno je u cijenu po metru kvadratnom korištenog poslovnog prostora.

1. **Bodovanje**

Najpovoljnijom ponudom smatrat će se ona ponuda koja uz ispunjenje uvjeta iz ovoga Javnog poziva ostvari najveći broj bodova. Najpovoljniji ponuditelj dužan je najkasnije u roku od 10 dana, od dana dostave odluke, sklopiti ugovor i preuzeti poslovni prostor. U suprotnom, smatra se da je isti odustao od sklapanja ugovora o korištenju poslovnog prostora.

|  |  |  |
| --- | --- | --- |
| **Kriteriji** | **Opis kriterija** | **Bodovi** |
| **1. Djelatnost** | Djelatnost iz područja ICT-a | 10 |
| Djelatnost o multimedija, digitalna grafika, elektrotehnika ili elektroničko poslovanje | 8 |
| Ostale uslužne djelatnosti | 4 |
| **2. Status poduzetnika** | Poduzetnik početnik | 10 |
| Poduzetnik koji želi u E-inkubatoru razvijati projekt iz područja ICT-a ili multimedija, digitalna grafika, elektrotehnika ili elektroničko poslovanje | 8 |
| Poduzetnik koji otvara novu poslovnu jedinicu | 6 |
| **3. Trenutni broj zaposlenih (za registrirane gospodarske subjekte) / Broj zaposlenih na početku obavljanja djelatnosti (za neregistrirane gospodarske subjekte)** | Više od 5 osoba | 10 |
| 2-5 osoba | 8 |
| 1 osoba | 4 |
| **4. Gospodarski subjekt u većinskom vlasništvu žene poduzetnice** | da | 5 |
| ne | 0 |
| **5. Gospodarski subjekt u većinskom vlasništvu osobe s invaliditetom** | da | 5 |
| ne | 0 |

1. **Iznos potpore**

U iznos potpore ulazi iznos zakupnine za određeni poslovni prostor.

Osim zakupnine, zakupnik plaća troškove korištenja zajedničkih dijelova i uređaja zgrade, u paušalnom iznosu.

~~Osim zakupnine, zakupnik plaća troškove korištenja zajedničkih dijelova i uređaja zgrade, a razmjerno udjelu zakupljenog prostora prema površini cijele građevine, sukladno iskazanim površinama u tehničkoj dokumentaciji građevine, u visini stvarno nastalih troškova po potrošnji evidentiranoj na brojilima~~.

Za navedeno, Grad Pleternica mjesečno će poduzetnicima ispostavljati račun

Bespovratna potpora temeljem ovog javnog poziva dodjeljuje se sukladno Odluci o objavljivanju pravila o potporama male vrijednosti te su podnositelji zahtjeva dužni uz zahtjev priložiti Izjavu o korištenim potporama male vrijednosti. Shodno tome, maksimalni iznos svih potpora male vrijednosti koje poduzetniku mogu biti dodijeljene tijekom razdoblja od tri fiskalne godine, ne smije prelaziti 300.000 EUR.

1. **Dokumentacija**

Poduzetnik zainteresiran za zakup poslovnog prostora E – inkubatora u Pleternici koji ispunjava uvjete iz točke 2. dužan je dostaviti sljedeću dokumentaciju:

* Ispunjeni obrazac ponude (Obrazac 1.),
* Preslika dokaza o registraciji tvrtke pri Trgovačkom sudu – za pravne osobe
* Preslika dokaza registracije obrta pri središnjeg registra za obrte) – za fizičke osobe obrtnike
* Preslika Obavijesti o razvrstavanju poslovnog subjekta ili dijela poslovnog subjekta prema djelatnosti – za pravne osobe,
* Preslika financijskih izvješća (obrazac GFI) za prethodnu poslovnu godinu, osim za novoosnovana trgovačka društva
* Preslike financijskih izvješća (Obrazac DOH, Obrazac P-PPI, Obrazac DI ili Obrazac PO- SD) za prethodnu poslovnu godinu, osim za novoosnovane obrte, osim za novoosnovane obrte
* BON 2 / SOL 2 (ne trebaju dostaviti poduzetnici početnici koji još nisu registrirali djelatnost)
* Potvrdu Porezne uprave o stanju duga, ne stariju od 30 dana do dana podnošenja ponude
* Sažetak poslovnog plana (Obrazac 2.)
* Izjava o nepostojanju duga prema Gradu Pleternici ne stariju od 7 dana do dana podnošenja ponude (Obrazac 3)
* Izjava o korištenim potporama male vrijednosti (Obrazac 4)

1. **Obrasci za prijavu**

Propisani obrasci za zakup poslovnog prostora u E-inkubatoru Pleternica objavljeni su na mrežnoj stranici zajedno s ovim Javnim pozivom.

1. **Rok**

Javni poziv otvoren je do popunjena dostupnih poslovnih prostora, a najkasnije do 29. studenog 2024. godine.

1. **Adresa za dostavu**

Pisane zahtjeve s pripadajućom dokumentacijom iz točke 7. ovog javnog poziva potrebno je dostaviti u zatvorenoj omotnici s naznakom: „POSLOVNI PROSTOR – E-INKUBATOR“ najkasnije do 29. studenog 2024. godine na adresu:

**Grad Pleternica**

**Trg hrvatskih branitelja 1, 34310 Pleternica**

1. **Ocjena zahtjeva za odobravanje potpore te prihvatljivost troškova**

Pristigli zahtjevi za odobravanje potpore procjenjivati će se od strane Povjerenstva redom pristizanja:

1. Administrativna provjera dostavljene dokumentacije
2. Ocjena zahtjeva i provjera prihvatljivosti prijavitelja

Administrativna provjera provoditi će se pomoću obrazaca za administrativnu provjeru i temeljiti će se na dostavljenoj propisanoj dokumentaciji, a svaka prijava će morati zadovoljiti sve propisane uvjete ili će u suprotnom biti odbačena.

1. **OBRAZAC ZA ADMINISTRATIVNU PROVJERU PROJEKTA**

|  |  |  |  |  |
| --- | --- | --- | --- | --- |
|  | **Dokument** | **Kategorija korisnika** | **DA** | **NE** |
| 1. | Priložen i ispunjeni obrazac ponude (Obrazac 1.) | Trgovačka društva/obrt |  |  |
|  | Ovjeren potpisom odgovorne osobe za zastupanje | Trgovačka društva/obrt |  |  |
|  | Ovjeren pečatom | Trgovačka društva/obrt |  |  |
|  | U potpunosti ispunjen traženim podacima | Trgovačka društva/obrt |  |  |
| 2. | Priložen sažetak poslovnog plana (Obrazac 2.) | Trgovačka društva/obrt |  |  |
|  | U potpunosti ispunjen traženim podacima | Trgovačka društva/obrt |  |  |
| 3. | Izjava o nepostojanju duga prema Gradu Pleternici ne stariju od 7 dana do dana podnošenja ponude (Obrazac 3) | Trgovačka društva/obrt |  |  |
| 4. | Izjava o korištenim potporama male vrijednosti (Obrazac 4) | Trgovačka društva/obrt |  |  |
| 5. | Preslika dokaza o registraciji tvrtke pri Trgovačkom sudu | Trgovačka društva |  |  |
| 6. | Preslika dokaza registracije obrta pri središnjem registru za obrte | Obrt |  |  |
| 7. | Preslika Obavijesti o razvrstavanju poslovnog subjekta ili dijela poslovnog subjekta prema djelatnosti | Trgovačka društva |  |  |
| 8. | Preslika financijskih izvješća (obrazac GFI) za prethodnu poslovnu godinu | Trgovačka društva  osim za novoosnovana trgovačka društva |  |  |
| 9. | Preslike financijskih izvješća (Obrazac DOH, Obrazac P-PPI, Obrazac DI ili Obrazac PO- SD) za prethodnu poslovnu godinu | Obrt  osim za novoosnovane obrte |  |  |
| 10. | BON 2 / SOL 2 | Trgovačka društva/obrt  ne trebaju dostaviti poduzetnici početnici koji još nisu registrirali djelatnost |  |  |
| 11. | Potvrda Porezne uprave o stanju duga, ne starija od 30 dana do dana podnošenja ponude | Trgovačka društva/obrt |  |  |

1. **Provjera prihvatljivosti prijavitelja i ocjena zahtjeva**

Provjera prihvatljivosti prijavitelja predstavlja usporedbu podataka iz dostavljenog zahtjeva s postavljenim uvjetima natječaja.

|  |  |  |  |
| --- | --- | --- | --- |
|  | **Dokument** | **DA** | **NE** |
| 1. | Prijavitelj ima status poduzetnika početnika |  |  |
| 3. | Prijavitelj ima sjedište na području Grada Pleternice |  |  |
| 4. | Prijavitelj je registriran za obavljanje jedne od sljedećih djelatnosti: |  |  |
|  | ICT-a |  |  |
|  | multimedija, digitalna grafika, elektrotehnika ili elektroničko poslovanje |  |  |
|  | ostale uslužne djelatnosti |  |  |
| 5. | podmirene obveze prema državi |  |  |
| 6. | podmirene obveze prema Gradu Pleternica |  |  |

Ocjena zahtjeva vršiti će se pregledom poslovnog plana kojim će se utvrditi da li planirani poduzetnički poduhvat odgovara postavljenim kriterijima u točki 2. ovog Javnog poziva.

Ukoliko se za zakup pojedinog prostora putem Javnog poziva prijavi više osoba prioritet imaju poduzetnici prema slijedećim kriterijima:

* koji će korištenjem prostora zaposliti veći broj radnika,
* žene poduzetnice početnici,
* poduzetnici početnici koji još nisu registrirali djelatnost, ali namjeravaju obaviti registraciju u roku od 1 mjesec dana od dana donošenja Odluke o odobrenju korištenja poslovnog prostora.

1. **Obveze korisnika**

Podnositeljima prijave čiji projektni prijedlozi prijeđu oba koraka postupka odobravanja izdati će se Odluka o odobrenju korištenja poslovnog prostora te će se podnositelju ponuditi potpis Ugovora o korištenju poslovnog prostora. Korisnik kojem je odobrena potpora dužan je prije/ili najkasnije prilikom potpisivanja Ugovora dostaviti bjanko zadužnicu koja glasi na prvi veći iznos od iznosa dodijeljene potpore.

1. **Obrada pristiglih zahtjeva**

Po primitku zahtjeva, Povjerenstvo imenovano od strane Gradonačelnice obavlja administrativnu provjeru dokumentacije te vrednuje pristigle prijave i utvrđuje bodovanje pristiglih prijava, pa u konačnici predlaže odluku o odobrenju. Odluku o odobrenju korištenja poslovnog prostora donosi Gradonačelnica Grada Pleternice.

S korisnicima potpore sukladno Odluci o odobrenju korištenja poslovnog prostora sklapa se Ugovor o korištenju poslovnog prostora kojim će se regulirati međusobna prava i obveze ugovornih strana.

1. **Dodatne informacije**

Sve dodatne informacije u vezi s ovim javnim pozivom te dokumentacija za podnošenje zahtjeva mogu se dobiti svakog radnoga dana na mail: [grad@pleternica.hr](mailto:grad@pleternica.hr).

KLASA: 402-07/24-01/01

URBROJ: 2177-07-01-24-3

Gradonačelnica

Marija Šarić, v.r.